62017TJ0571_INF
A Törvényszék (nyolcadik tanács) 2020. április 2‑i ítélete –UG kontra Bizottság
(T‑571/17. sz. ügy)
„Közszolgálat – Szerződéses alkalmazottak – Határozatlan időre szóló szerződés – Az egyéb alkalmazottakra vonatkozó alkalmazási feltételek 47. cikke c) pontjának i. alpontja – Felmondási idővel történő felmondás – A felmondás indokai – A szolgálat során tanúsított, a szolgálati érdekkel összeegyeztethetetlen magatartás és munkavégzéshez való hozzáállás – Nyilvánvaló értékelési hiba – A tényállás tárgyi pontosságának felülvizsgálata – A bizonyítékok hiánya – Felelősség – Vagyoni kár – A fizetendő illetmény kifizetése”
1.
Tisztviselői kereset – Sérelmet okozó aktus – Fogalom – A Bizottság levele, amelyben tájékoztatja a szerződéses alkalmazottat a határozatlan időre szóló szerződésének megszüntetésére vonatkozó szándékáról – Kizártság – Határozatlan időre szóló szerződést megszüntető határozat – Bennfoglaltság
(Személyzeti szabályzat, 90. cikk, (2) bekezdés, és 91. cikk, (1) bekezdés; az egyéb alkalmazottakra vonatkozó alkalmazási feltételek, 3a. cikk, 47. cikk, c) pont, i) alpont, 138. cikk)
(lásd: 31–35. pont)
2.
Tisztviselői kereset – Sérelmet okozó aktus – A végleges értékelő jelentést megállapító határozat – Előzetes közigazgatási panasz – Hiány – Elfogadhatatlanság
(EUMSZ 270. cikk; személyzeti szabályzat, 43. cikk, első bekezdés, 90. cikk, (2) bekezdés, és 91. cikk, (2) bekezdés; az egyéb alkalmazottakra vonatkozó alkalmazási feltételek, 3a. cikk, és 87. cikk, (1) bekezdés)
(lásd: 36–39. pont)
3.
Tisztviselők – Szerződéses alkalmazottak – Határozatlan időre szóló szerződés megszüntetése – Az adminisztráció mérlegelési jogköre – Az adminisztráció gondoskodási kötelezettsége – Az érintett alkalmazott érdekeinek figyelembevétele – Bírósági felülvizsgálat – Korlátok
(Az egyéb alkalmazottakra vonatkozó alkalmazási feltételek, 47. cikk, c) pont)
(lásd: 59–61., 77., 78. pont)
4.
Tisztviselők – Az intézmények szerződésen kívüli felelőssége – Feltételek – Jogellenesség – Kár – Okozati összefüggés – Bizonyítási teher
(EUMSZ 340. cikk, második bekezdés)
(lásd: 82–85., 88. pont)
5.
Tisztviselői kereset – A személyzeti szabályzatnak megfelelő, pert megelőző eljárás hiányában benyújtott kártérítési kereset – Elfogadhatatlanság
(Személyzeti szabályzat, 90. és 91. cikk)
(lásd: 94–96. pont)
6.
Tisztviselői kereset – Tárgy – Az adminisztrációval szembeni meghagyás – Elfogadhatatlanság
(EUMSZ 266. cikk; személyzeti szabályzat, 91. cikk)
(lásd: 101., 108. pont)
Tárgy
Az EUMSZ 270. cikken alapuló és egyrészt a Bizottság Luxembourgi Infrastrukturális és Logisztikai Hivatala által 2016. október 17‑én hozott, a felperes munkaszerződését az Európai Unió egyéb alkalmazottaira vonatkozó alkalmazási feltételek 47. cikke c) pontjának i. alpontja alapján 2017. augusztus 20‑i hatállyal megszüntető határozatának megsemmisítése, másrészt azon vagyoni kár megtérítése iránti kereset, amely a felperest állítólagosan e határozat következtében érte, valamint azon nem vagyoni kár megtérítése iránti kereset, amely őt állítólagosan a vele szemben a szakszervezeti tevékenysége és a szülői szabadság igénybevétele miatt tanúsított magatartás következtében érte.
Rendelkező rész
1)
A Törvényszék megsemmisíti az Európai Bizottság 2016. október 17‑i, UG határozatlan időre szóló munkaszerződését megszüntető határozatát.
2)
A felek kötelesek a jelen közbenső ítélet kihirdetését követő három hónapon belül előterjeszteni a 2016. október 17‑i határozat jogellenessége miatti anyagi kártérítés közös megegyezéssel meghatározott összegét, illetve – megegyezés hiányában – az említett összegre vonatkozó összegszerű kérelmeiket.
3)
A Törvényszék a keresetet az ezt meghaladó részében elutasítja.
4)
A Törvényszék elnöke a költségekről jelenleg nem határoz.